
DRUGA PRIJAVA 
za vpis v 1. letnik v študijskem letu 2026/2027
Dijaki, ki v spomladanskem roku 2026 niste uspešno opravili splošne mature, boste popravne izpite iz splošne mature predvidoma opravljali v jesenskem roku. 

POMEMBNO: Če dijak na prvem roku mature ni bil uspešen oz. zaradi popravnih izpitov ni mogel pristopiti na prvi rok splošne mature,  NE more biti sprejet na noben študijski program, ki ga je navedel marca v PRVI PRIJAVI za študij na EVŠ. Njegova mesta zasedejo dijaki, ki so bili uspešni v prvem roku splošne mature oz. so imeli dovolj točk.
V tem primeru je potrebno  za vpis na fakultete za študijsko leto 2026/27 oddati DRUGO PRIJAVO ZA VPIS V 1. LETNIK.  Drugi prijavni rok traja od 20. do 27. avgusta 2026. 
Prijavo oddate preko portala eVŠ na spletni strani: http://portal.evs.gov.si/prijava/.  Do prijavnega obrazca pridete s svojim uporabniškim računom, ki sta ga ustvarili ob oddaji PRVE prijave v mesecu marcu.
Podatki o še prostih vpisnih mestih za drugi prijavni rok bodo 19. avgusta 2026
objavljeni na spletni strani: https://www.gov.si/zbirke/javne-objave/razpis-za-vpis-v-dodiplomske-in-enovite-magistrske-studijske-programe-v-studijskem-letu-2026-2027/
Na povezavi poiščete podatek o prostih mestih za drugi prijavni rok. 
IZPOLNITE SAMO ENO DRUGO PRIJAVO, V KATERI LAHKO NAPIŠETE TRI (3) ŠTUDIJSKE ŽELJE.
Kdo lahko odda drugo prijavo?
1.  kandidat, ki se ni prijavil v prvem prijavnem roku, 

2.  kandidat, ki se ni uvrstil v nobenega od v prvi prijavi naštetih študijskih programov,

3.  kandidat, ki se ni vpisal v študijski program, v katerega je bil sprejet v prvem

prijavnem roku, 
4. kandidat, ki se je iz študijskega programa, v katerega je bil sprejet v prvem roku, izpisal do vključno 14. avgusta 2026.
Rezultati izbirnega postopka v 2. prijavnem roku bodo objavljeni na portalu eVŠ najpozneje do 21. septembra 2026. Vsak kandidat bo do SKLEPA o rezultatu izbirnega postopka dostopal na portalu EVŠ; https://portal.evs.gov.si/prijava/ s svojim uporabniškim računom, ki ga je ustvaril ob oddaji e-prijave v marcu. 
Vpis sprejetih v 2. roku bo od 21. do 30. septembra 2026. Vpis poteka na visokošolskih zavodih (fakultetah), ki kandidate k vpisu povabijo pisno ali elektronsko. Vpis se opravi na podlagi izpolnjenega vpisnega lista. 
V času od 19. 8. do 27. 8. 2026 smo vam na voljo za vprašanja glede vpisa in oddaje elektronske prijave. Če boste rabili pomoč pri oddaji DRUGE PRIJAVE na portalu eVŠ, se lahko oglasite v svetovalni službi, lahko  pišete na svetovalna@gimnm.org ali pokličete 
051-670-214 (Anica) oz. 041-739-373 (Petra).

